Huset du Floem

**Huset du Floem** er et tussarixisk adelshus med podarixiske røtter. Familien står nært keiseren og hans familie. Familien er frie tenkere og er særdeles økonomisk anlagte. Allikevel regnes familien som en skandaløs klan, ettersom de har opparbeidet seg en formue som gir dem omtale som noveaux riche.

## ***Historie***

Huset du Floem har sin opprinnelse fra kurfyrstedømmet Floem, Podarix. De het til å begynne med Levesque, men uforutsette handlinger fikk dem til å bytte navn …

### **Krig**

Kurfyrsten Jacques Le Brèm de Floem hadde kontroll over den lutfattige lavtstående adelige familien. Den adelige familien hadde ingen inntekter, for disse hadde forsvunnet under en borgerkrig som herjet i Floem. Kurfyrsten krevde dermed at alle adelige familier skulle komme med ressurser til ham og hans hoff; først i slagene mot borgerne, men også når kurfyrsten skulle holde selskaper sammen med andre høytstående adelige og kansleren.

### **På flukt**

Floem-familien flyktet med et skip til Jipsir. Familieoverhodet på denne tiden var Charles Levesque. Han fikk sin familie til å jobbe på en gård for den grådige jarl von Caravan. De jobbet som bønder frem til Charles klarte å spare nok til å kjøpe en billett til Tussarix. De dro til Tussarix, men Charles døde av lungebetennelse under ferden. Dermed ble hans sønn Louis overhodet i familien.

### **Versailles**

Floem-familien hadde fått klær fra en tjenestepike som jobbet for jarlen av Caravan, og da de ankom Versailles, Coast, var de ikledd dyre klær. Tussarixerne tok dem for jipsirske aristokrater, og behandlet dem deretter: respektfullt, men ikke totalt anstendige. Ettersom Jipsir var en uutivklet øy langt bak resten av Imperiet (faktisk hele Underverdenen) – noe den fremdeles er – var det få som satte pris på menneskene derfra.

### **Veien til suksess**

Da familien ankom Versailles, bodde de hos en slektning av dem: Jacques Benedetto, en nyadlet mann. Han tok til seg familien, ga dem kost og losji, og snart kunne familien stå på egne bein. På denne tiden hadde Louis fått en sønn som han hadde oppkalt etter sin far: Charles. Senere fikk han en ny sønn: Îpranvix.

Familien begynte i det små som elvebreddsmenn, og drev med eksport av vin, korn og kull. Denne handelen ble snart vellykket, for det var mangel på mat på Jipsir; i Le Ryxân, Tussarix' hovedstad, var det mangel på kull; i Podarix var det stor etterspørsel på vin når kansleren skulle utnevne en ny pave i landet. På et tidspunkt klarte Louis å kjøpe et landområde som han oppkalte etter sitt hjem: Floem. Han tok tittelen marki, og ble snart en vellykket mann.

Han skapte familiens våpenskjold på bakgrunn at de skulle symbolisere en familie som hadde vært nødt til å spire og vokse fra lite til noe verdig og flott, som ble respektert av høyere makter i samfunnet. Han valgte å gi familien navnet du Floem, og på et tidspunkt ble de venner med keiserens droste. Drosten fant dem høflige og nyttige for kongefamilien, og de ble representerte for hoffet.

Mot slutten av livet, kjøpte Louis huset sitt i Le Ryxân for å komme nærmere på Tussarix' monark. Huset i Floem – kalt La Noblesse de Floem – og markene, ble forvaltet av en annen, og de livegne tjente markien Louis.

### **Livet i hovedstaden**

   Huset i Champs-Mobile-Thierry er en herregård som er inspirert av stil fra Arusius: store hus, små og mange vinduer, og høye søyler. Huset ble sett som et flott herregård, men Louis du Floem fikk aldri se huset bli bygd ferdig – han tok sitt eget liv.

Grunnet husstilen som Champs-Mobile-Thierry nr. 13 hadde – en stil som verdsettes i Arusius, men avskys i Tussarix – har familien ikke blitt verdsatt av andre adelsmenn, men de kan allikevel ikke dy seg for å gå der allikevel. Du Floem-familien er verdsatt av keiseren, og kronprinsen er forlovet med markisen May-Antio du Floem.

Da huset var bygget ferdig, hadde Îpranvixs bror dødd tidligere, hvilket overlot hele familieformuen til ham.

## ***Familietragedien***

### **Charles Levesque**

Du Floem-familien har vært gjennom tøffe tider: Faren til Charles Levesque ble hengt på ordre av kurfyrsten av Floem. Det var etter dette – og den kolossale undertrykkelsen – at de flyktet. Dessverre klarte de ikke å flyte helt, for kurfyrsten sendte en spion for å gjøre livet surt for dem – noe han også klarte.

Under familiens opphold på Jipsir, døde Charles' kone, og én natt ble avlingene ødelagt. Som straff, ble de alle pisket av deres jordherre: jarl von Caravan. Som ikke dét var nok, ble Charles' kone – som hadde født Louis på den tiden – voldtatt av jordherren – ettersom dette inngikk i jordherrenes privilegier.

Da de omsider hadde klart å spinket og spart til billetter til Versailles, hadde jordherren funnet ut av dette. Som straff, hadde han konfiskert alt av deres mat og proviant – de fikk ikke dette servert på skipet. Jordherren ble derimot drept seks uker etter at de hadde dratt. Plaggene som familien hadde ranet før de reiste, var blitt gitt til dem av en tjenestepike på jordherrens slott. Under turen døde derimot Charles; han ble født som slave av en adelsmann, og døde som slave av en adelsmann.

### **Louis Levesque**

Charles Levesques sønn, Louis, fikk ansvaret om å forsørge resten av familien da faren døde på vei til Coast. Han fikk aldri noen venner, for ingen så på en jipsirsk adelsmann som en god og hederlig mann. Med hjelp av sin slektning, klarte han derimot å skape seg et bedre liv. Andre er født til rikdom og et bedagelig liv, andre er ikke. Louis var nødt til å kjempe seg til makten og pengene.

Da Louis imidlertid ikke klarte å betale en gjeld som ble sendt til ham av den nye jarlen av Caravan (det ble ment at Levesque-fameilien hadde vært urostifterne som sørget for oppstanden mot den gamle jarlen) gikk familieformuen deres nedover, for han begynte å drikke for å glemme sorgen. Hans kone klarte imidlertid å redde noe av formuen før mannen drakk opp alt. Noen år senere gjorde Louis slutt på sine lidelser med en pistolkule.

### **Îpranvix Levesque du Floem**

Da Îpranvix ble marki du Floem, giftet han seg med Jeanette Rochefort de la Chapelle. Ekteskapet var lykkelig, men da deres tredje barn kom til verden, døde Jeanette i barselseng.

Etter Jeanettes død, så det ut som om lykken omsider ville smile til familien deres igjen: Germain (den eldste) ble tatt inn i hæren og S.I.C.; May-Antio (den mellomste) ble tatt inn på akademiet KA og ektet til kronprins Hyanus; Angélique (den yngste) ble ektet til en ung fyrste. Markien giftet seg på nytt med en lady Carmén. Lykkens gudinne så ut til å smile til du Floem-familien, men lykken var kortvarig.

Under et attentatforsøk på keiser Fros Kontrovers, ble marki Îpranvix anklaget for å ha myrdet keiserinnen. Han ble henrettet etter en kort, partisk rettssak i Palais de Justice. Han ble funnet skyldig (grunnet at han skyldte penger til keiserinnen etter å ha tapt et kortspill), og halshugget på Rettsplassen etter kort tid.

I Imperiets 181. år brøt det ut opptøyer i hovedstaden. Dette førte med seg død, fordervelse og dårlige tider over du Floem-familien. Lady Carmén ble angrepet på vei mot Nasjonalkonventet mens hun satt inni vognen sin. Hodet ble båret gjennom Le Ryxâns gater; Germain – som admiral i hæren – utførte oppdrag for sin keiser, men da monarkiet ble avskaffet ble han drept for å ha støttet keiseren på det sterkeste; Angélique ble satt i fengsel (på bakgrunn at hun var medlem av en av de mest innflytelsesrike familiene i Le Ryxân).

May-Antio var på skolen i Xarix da skjebnen innhentet henne også. Revolusjonære angrep akademiet med kanoner og satte fyr på stedet. May-Antio hadde et familiebilde som hun hadde glemt inne. Da hun kom inn på rommet sitt og fikk hentet det, stupte taket over henne.

### **Gjenreising**

Da Robespierre ble kastet på dør i Imperiets 187. år, ble Hyanus presidenten. Han valgte dermed å lage et minnesmerke i slottets hage. Da minnesmerket var laget, ga Hyanus ordre om å restaurere du Floem-familiens hjem i Champs-Mobile-Thierry. La Noblesse de Floem var blitt brukt av Robespierre som feriehus når han befant seg i Floem. Huset var blitt ødelagt under et angrep som de revolusjonære hadde påført huset da de tok over det. Hyanus fikk det restaurert.

I Imperiets 188. år, sa Hyanus fra seg tittelen som president av Tussarix. Han trakk seg tilbake til La Nolbesse med en kvinne fra tidligere i livet. Han giftet seg med henne, og de tok begge navnet du Floem. På den måten levde navnet videre. De fikk to sønner og én datter, og disse brakte navnet videre …